उधर कांग्रेस अध्यक्ष राहुल गांधी ने प्रधानमंत्री नरेंद्र मोदी को‘भ्रष्ट’करार देते हुए आरोप लगाया कि उन्होंने तथा भाजपा अध्यक्ष अमित शाह ने कर्नाटक में विधायकों की खरीद फरोख्त की कोशिश की और देश की संवैधानिक संस्थाओं को खत्म करने में लगे हैं। उन्होंने कहा कि कांग्रेस और जनता दल (एस) ने जिस तरह भारतीय जनता पार्टी को कर्नाटक में रोका है उसी तरह से सभी विपक्षी दल मिलकर उसे दूसरी जगहों पर सत्ता में आने से रोकेंगे। राहुल गांधी ने आरोप लगाया कि भ्रष्टाचार के खिलाफ संघर्ष की बात करने वाले मोदी खुद ही भ्रष्टाचारी हैं।